stanford-oval/wikipedia huggingface dataset:
Vallonia
Hallinto ja politiikka > Hallitus

Hallitus valitaan parlamentissa enemmistöäänestyksellä, joskaan ei välttämättä parlamentin jäsenistä. Useimmiten kuitenkin ennakkoneuvottelujen tuloksena syntyy enemmistön lista ministereistä, joka saa parlamentin äänestyksessä enemmistön kannatuksen. Jos parlamentin jäsen valitaan ministeriksi, niin hänen jäsenyytensä parlamentissa päättyy välittömästi ja varaedustaja tulee hänen tilalleen.
Hallituksen jäsenet valitsevat keskuudestaan puheenjohtajan eli pääministerin. Tämä vannoo virkavalansa kuninkaalle. Hallituksessa on enintään yhdeksän ministeriä, pääministeri mukaan lukien. Jokaisella jäsenellä on ministerin nimi ja arvo. Hallitus kokonaisuudessaan, kuten sen yksittäiset jäsenetkin, ovat vastuussa alueparlamentille ja tarvitsevat sen enemmistön kannatuksen.
Hallituksella on aloiteoikeus sekä oikeus asetusten antamiseen parlamentille. Se myös valmistelee ne. Sillä on lisäksi toimeenpanovalta parlamentin säätämien asetusten suhteen. Se julkaisee asetukset maan virallisessa lehdessä ja antaa asetusten täytäntöönpanon kannalta oleelliset säädökset ja ohjeet.
Hallituksella on käytössään virkakoneisto, laitokset ja hallinnosta vastaava henkilökunta, jonka tehtävänä on valmistella asetukset sekä toimeenpanna ne parlamentin säätämässä muodossa.
Hallitus toimii kollegiona ja siellä ei tehdä äänestyspäätöksiä, vaan päätökset perustuvat konsensukseen. Viikoittaiset hallituksen kokoukset pidetään Namurissa ja ne kutsuu koolle ja puhetta niissä johtaa ministeripresidentti. Nykyisenä ministeripresidenttinä toimii Belgian entinen pääministeri Elio di Rupo.
Väestö

Vuonna 2023 alueen asukasluku on noin 3 681 575, eli kolmasosa Belgian väestöstä. Ranska on alueen väestön enemmistön kieli, mutta alueen itäisissä osissa puhutaan myös valtion kolmatta virallista kieltä, saksaa. Saksankielisiä on noin 71 000. Paikallisesti Valloniassa myös champenois kielellä on virallinen asema. Eräissä Flanderin alueen rajan pinnassa olevissa kunnissa on saatavana myös hollanninkielisiä palveluja.
Aina 1900-luvun alkuun asti Valloniassa puhuttiin hyvin yleisesti kahta hyvin selvästi ranskan kielestä eroavaa murretta, vallonia ja picardia. 1900-luku merkitsi kuitenkin näiden paikalliskielien voimakasta taantumista ja lähes täydellistä katoamista. Uusi tekniikka on kuitenkin antanut niille uusia mahdollisuuksia ja ne ovat vähitellen saamassa uutta eloa.
Talous

Belgia oli 1800-luvulla Manner-Euroopan teollistunein valtio. Etenkin sen eteläinen osa, Vallonia oli raskaan teollisuuden aluetta. Liègen ja Charleroin alueet olivat kaivostoiminnan, teräs-, konepaja- ja lasiteollisuuden keskeistä aluetta. Varhaisen teollistumisen taustalla olivat hiili- ja rautavarannot, tekstiiliteollisuus sekä läheinen yhteys Britanniaan, josta tuotiin aikansa uutta teollisuustekniikka jo varhain. Yksi merkittävimmistä yrittäjistä oli englantilaissyntyinen Cockerillin suku. Kuitenkin kehitys 1900-luvulla johti alueen voimakkaaseen taantumiseen ja vuonna 1958 koettiin kaivosten ensimmäiset sulkemiset. Myöhemmin metalli- ja terästeollisuuden vähittäinen alasajo ja loppuminen ovat olleet raskaita koko Vallonialle.
Vallonian pitkästä ja monipuolisesta teollisesta perinteestä kertovat monet Suomeen alueelta tulleet suvut, jotka toivat mukanaan alan taitotietoa, jolla suomalaista teollisuutta on 1800-luvulta lähtien rakennettu.
Uudella vuosituhannella tilanne on tasapainottunut ja Vallonia pyrkii uusien investointien ja uuden tuotannon avulla hyödyntämään keskeistä sijaintiaan Euroopassa.
Talous > Tuotantoaloittainen jako

Maa- ja metsätalous ja kalastus: 1,8 %
Teollisuus, energiantuotanto ja rakentaminen: 27,4 %
Palvelut: 70,8 %
(Luvut ovat vuodelta 2001.)
Talous > Taloudellista tilastoa

BKT: 61 582 miljoonaa euroa (2002).
BKT asukasta kohden: 78,2 % Euroopan unionin alueellisesta keskiarvosta (EU / 2000).
Työttömyys: 16,4 % (2003).
Kulttuuri

Kulttuuriin liittyvät asiat eivät varsinaisesti kuulu alueen toimivaltaan. Ne ovat osa "ranskankielisen yhteisön" (Communauté française) tehtäviä. Kuitenkin Vallonialla on ollut ja on edelleenkin oma vahva kulttuurillinen identiteettinsä.
Unescon maailmanperintölistalle alueelta ovat päässeet hyvin eri kausia edustavia rakennetun ympäristön monumentteja:
Canal du Centren (Keskuskanava) neljä laivahissiä ja niiden ympäristöt La Louvièressa ja Le Rœulex'ssa Hainaut'ssa.
Kuuden Vallonian kaupungin; Binchen, Charleroin, Monsin, Namurin, Thuin ja Tournain keskiaikaiset kellotornit.
Tournain Notre-Damen katedraali.
Spiennesin (Mons) neoliittisen ajan piikivikaivaukset.
Useat ranskankieliset taiteilijat ovat lähtöisin Valloniasta, muun muassa Georges Simenon, René Magritte, Marguerite Yourcenar, César Franck ja Paul Delvaux.
Vallonian alueellisia tunnuksia:
Lippu: Punainen kukko keltaisella taustalla, Pierre Paulusin suunnittelema
Hymni: Valloonien laulu (ransk. Le chant des Wallons)
Kansallispäivä: syyskuun 3. sunnuntai
Aiheesta muualla

Kuvia tai muita tiedostoja aiheesta Vallonia Wikimedia Commonsissa
Luís Fróis

Ote Fróisin kirjoituksesta.
Luís Fróis (1532 – 8. heinäkuuta 1597) oli portugalilainen lähetyssaarnaaja. Hän syntyi Lissabonissa, ja liittyi jesuiittaveljestöön vuonna 1548.
Vuonna 1563 hän saapui Japaniin lähetystyötä tekemään, ja tapasi Kiotossa shōgun Ashikaga Yoshiterun. Myöhemmin hän ystävystyi Oda Nobunagan kanssa, ja viihtyi tämän vieraana Gifussa kirjoittaessaan kirjoja. Hänen teoksiinsa kuuluu muun muassa kirja Japanin historiasta, joka julkaistiin kuitenkin vasta 1900-luvulla.
Luis Lucchetti

| Mitalit | Mitalit | Mitalit |  |
| --- | --- | --- | --- |
|  Luis Lucchetti |  Luis Lucchetti |  Luis Lucchetti |  |
Maa:   Argentiina
Miesten miekkailu
|  Olympialaiset  |  Olympialaiset  |  Olympialaiset  |  |
|  Pronssia | Amsterdam 1928 | floretti, joukkuekilpailu |  |
Luis Alberto Lucchetti (18. marraskuuta 1902 La Plata, Argentiina – 6. elokuuta 1990 Buenos Aires, Argentiina) oli argentiinalainen miekkailija. Hän oli mukana saamassa pronssia floretin joukkuekilpailussa vuoden 1928 kesäolympialaisissa Amsterdamissa. Hän kilpaili vuoden 1924 kesäolympialaisissa Pariisissa floretin joukkuekilpailussa sekä kalvan yksilö- ja joukkuekilpailuissa. Hän osallistui myös vuoden 1936 kesäolympialaisiin Berliinissä ja kilpaili floretin ja kalvan joukkuekilpailuissa.
Aiheesta muualla

Luis Lucchetti Kansainvälinen olympiakomitea. (englanniksi)
Luís Gonzaga Ferreira da Silva

Luís Gonzaga Ferreira da Silva (2. huhtikuuta 1923 – 7. elokuuta 2013) oli portugalilainen jesuiittoihin kuulunut roomalaiskatolinen piispa. Hänet vihittiin papiksi 11. heinäkuuta 1953 ja nimitettiin Vila Cabralin hiippakunnan piispaksi 10. marraskuuta 1972. Piispaksi vihkiminen seurasi 17. joulukuuta. Pääkonsekraattorina toimi Giuseppe Maria Sensi, jota avustivat Francisco Nunes Teixeira ja Augusto César Alves Ferreira da Silva.
29. heinäkuuta 1976 Ferreira da Silvan johtama hiippakunta vaihtoi nimeksi Lichingaksi. Piispa jäi eläkkeelle 25. tammikuuta 2003.
Liftari / Vierivä kivi

| ”Liftari / Vierivä kivi” S> E.X. |
| --- | --- | --- |

Singlen tiedot
 Albumilta: S.E.X.
 Julkaistu: 1987
 Formaatti: 7" vinyyli
 Tyylilaji: suomirock
 Levy-yhtiö: Bang Trax
S.E.X.:n muut singlet
| ”Canada / Sinä puhut, minä vaikenen” 1987 | ”Liftari / Vierivä kivi” 1987 |   |
Liftari / Vierivä kivi on Pertti Neumannin johtaman S.E.X.-yhtyeen viimeinen singlejulkaisu vuodelta 1987. Yhtye hajosi syksyllä 1987 samoihin aikoihin kun yhtyeen ainoaksi jäänyt studioalbumi S.E.X. julkaistiin. Kappaleella "Vierivä kivi" laulaa kitaristi Pepe Laaksonen.
Kappaleet

Liftari
Vierivä kivi
Kokoonpano

Pertti Neumann – laulu
Pepe Laaksonen – kitara, laulu (kappale "Vierivä kivi")
Jussi Kinnunen – basso
Jari-Pekka Laaksonen – rummut
Luís Gonzaga Féchio

Luís Gonzaga Féchio (s. 4. joulukuuta 1965 Matão) on brasilialainen roomalaiskatolinen piispa. Hänet vihittiin papiksi São Carlosin hiippakuntaan 14. joulukuuta 1990 ja nimitettiin Belo Horizonten arkkihiippakunnan vihkipiispaksi sekä Putia in Byzacenan titulaaripiispaksi 19. tammikuuta 2011. Piispaksi vihkiminen seurasi 19. maaliskuuta. Pääkonsekraattorina toimi Walmore Oliveira de Azevedo, jota avustivat Bruno Gamberini ja Paulo Sérgio Machado.
Levikset repee

| ”Levikset repee” Sini Sabotage mukana VilleGalle |
| --- | --- | --- |

Singlen tiedot
 Albumilta: 22 m²
 Julkaistu: 19. huhtikuuta 2013
 Tuottaja(t): DJPP Jaakko Salovaara
 Tyylilaji: rap, pop, elektroninen
 Kesto: 03.21
 Levy-yhtiö: PME Records / Warner Music Finland
Sini Sabotagen muut singlet
| ”Sanaton” 2012 | ”Levikset repee” 2013 | ”Miks” 2013 |
"Levikset repee" on rap-artisti Sini Sabotagen ensimmäinen single hänen debyyttialbumiltaan 22 m². Kappaleella vierailee JVG -yhtyeestä tuttu VilleGalle, ja sen tuotannosta vastaavat DJPP ja Jaakko Salovaara. "Levikset repee" julkaistiin 19. huhtikuuta 2013, ja sitä varten kuvattiin myös musiikkivideo. Kappale on noussut julkaisunsa jälkeen sekä Suomen virallisen singlelistan että Latauslistan ensimmäiselle sijalle. Se on ollut myös kaupallisten radiokanavien 12. soitetuin kappale.
Kappale oli ehdolla The Voice -radiokanavan Vuoden 2013 kesähitti -äänestyksessä sijoittuen toiseksi. "Levikset repee" ylitti kultalevyyn oikeuttavan määrän syyskuussa 2013.
Rap-artisti Mäkki julkaisi kappaleesta oman version ja musiikkivideon kesällä 2013.
Kappaleet

Levikset repee (mukana VilleGalle) – 3.21
Listasijoitukset

| Lista | Paras sijoitus |
| --- | --- |
Suomen virallinen singlelista: 1 
Suomen virallinen latauslista: 1 
Radiolista: 12 
Suomen tanssilista: 2
Aiheesta muualla

Kappaleen musiikkivideo
Luis León Sánchez

| Luis León Sánchez |
| --- | --- |
 Sánchez vuonna 2015.
Henkilötiedot
Koko nimi:  Luis León Sánchez Gil
Syntynyt: 24. marraskuuta 1983 (ikä 40)
Kansalaisuus:  Espanja
Pyöräilijä
Pituus:  187 cm
Paino:  74 kg
Joukkue:  lopettanut
Laji:  maantie
Rooli:  ajaja
Ajajatyyppi:  yleisajaja
Ura
Ammattilaisjoukkue(et)
2004–2006 2007–2010 2011–2012 2013 2014 2015–2021  2022 2023:  Liberty Seguros Caisse d'Epargne Rabobank Blanco Pro Cycling Team Caja Rural-Seguros RGA Astana Team / Astana - Premier Tech Team Bahrain Victorious Astana Qazaqstan Team
Suurimmat voitot
 Ranskan ympäriajo, 4 etappia Espanjan ympäriajo, mäkikirikilpailu 2014 Tour Down Under 2005 Pariisi–Nizza-ajo 2009, 3 etappia Clásica de San Sebastián 2010, 2012 Espanjan maantieajomestaruus 2020 Espanjan aika-ajomestaruus 2008, 2010, 2011, 2012 
 Tiedot päivitetty: 2. tammikuuta 2024 
Luis León Sánchez Gil (s. 24. marraskuuta 1983 Mula, Murcia, Espanja) on espanjalainen maantiepyöräilijä. Hän aloitti ammattilaisuransa Liberty Seguros -joukkueessa 2004, edusti Astana Teamia 2006, Caisse d'Epargnea 2007–2010, Rabobank/Blanco -tallia 2011–2013, Caja Rural-Seguros RGA -joukkuetta 2014, uudelleen Astanaa 2015–2021, Team Bahrain Victorious -tallia 2022 ja viimeisellä ammattilaiskaudellaan 2023 jälleen Astana Qazaqstan Teamia.
Sánchez oli aktiivivuosinaan hyvä sekä aika-ajossa että vuoriosuuksilla. Hän voitti Tour Down Under -etappikilpailun vuonna 2005. Vuoden  2007 Pariisi–Nizzassa hän voitti kuudennen etapin ja sijoittui kokonaiskilpailussa kolmanneksi. Seuraavana vuonna hän voitti saman kilpailun päätösetapin.
Vuoden 2008 Ranskan ympäriajossa Sánchez voitti Ranskan keskiylängöllä ajetun seitsemännen etapin irtauduttuaan kärkiryhmästä alamäessä viimeisellä kymmenellä kilometrillä.  Vuoden 2009 Pariisi–Nizzassa Sánchez voitti seitsemännen etapin siirtyen samalla kokonaiskilpailun johtoon. Hän säilytti johtoasemansa viimeisellä kahdeksannella etapilla voittaen näin kokonaiskilpailun. Saman vuoden Ranskan ympäriajossa hän voitti Pyreneillä ajetun kahdeksannen etapin oltuaan loppukirissä paras neljän ajajan kärkiryhmästä.
Vuonna 2010 Sánchez voitti Clásica de San Sebastián -kilpailun kukistettuaan loppukirissä Aleksandr Vinokurovin ja Carlos Sastren. Ranskan ympäriajossa 2011 hän voitti Saint-Flouriin päättyneen yhdeksännen etapin ennen Thomas Voeckleria. Seuraavan vuoden kilpailussa hän voitti Foixiin päättyneen 14. etapin oltuaan ensin mukana kärkiryhmässä, josta hän lähti irti 11 kilometriä ennen maalia. Hän voitti 2012 myös Clásica de San Sebastián -kilpailun karattuaan kärkiryhmästä noin kymmenen kilometriä ennen maalia.
Blanco-talli sulki Sánchezin toimintansa ulkopuolelle helmikuussa 2013 aloittaessaan tutkimukset hänen mahdollisesta yhteydestään Eufemiano Fuentesiin .
Sánchezin veli Pedro León on jalkapalloilija. Toinen veli León León, myös pyöräilijä, kuoli liikenneonnettomuudessa vuonna 2005. Etunimen León veljekset ovat perineet isoisältään.
Aiheesta muualla

Kuvia tai muita tiedostoja aiheesta Luis León Sánchez Wikimedia Commonsissa
Luis León Sánchezin esittely Caisse d'Epargne -tallin sivustolla (Arkistoitu – Internet Archive) (ranskaksi)
Tour Down Underin voittajat
| 0 | 1 | 2 | 3 | 4 | 5 |
| --- | --- | --- | --- | --- | --- |
|   1999:  Stuart O’Grady  2000:  Gilles Maignan  2001:  Stuart O’Grady  2002:  Michael Rogers  |   2003:  Mikel Astarloza  2004:  Patrick Jonker  2005:  Luis León Sánchez  2006:  Simon Gerrans  |   2007:  Martin Elmiger  2008:  André Greipel  2009:  Allan Davis  2010:  André Greipel  |   2011:  Cameron Meyer  2012:  Simon Gerrans  2013:  Tom-Jelte Slagter  2014:  Simon Gerrans  |   2015:  Rohan Dennis  2016:  Simon Gerrans  2017:  Richie Porte  2018:  Daryl Impey  |   2019:  Daryl Impey  2020:  Richie Porte  |
Libyan kansalaisuus

Libyan passi, jota maan kansalaiset voivat hakea
Libyan kansalaisuus on laillinen suhde yksittäisen henkilön ja Libyan valtion välillä. Maassa noudatetaan lähtökohtaisesti ius sanguinis -periaatetta.
Kansalaisuuden saaminen syntymällä

Syntyperäisiä Libyan kansalaisia ovat sellaiset henkilöt, jotka täyttävät vähintään yhden seuraavista ehdoista:
henkilö on asunut vakinaisesti Libyan suuri sosialistinen kansan arabitasavallan alueella 7. lokakuuta 1951 lähtien ja täyttää vähintään yhden seuraavista ehdoista:
on syntynyt Libyan maaperällä
on syntynyt ulkomailla, mutta jompi kumpi tämän vanhemmista on syntynyt Libyan maaperällä
on syntynyt ulkomailla, mutta on asunut vakinaisesti Libyan maaperällä väh. 10 vuotta ennen 7. lokakuuta 1951
lapsen isä on libyalainen; ulkomailla syntyneen lapsen kohdalla syntymä täytyy rekisteröidä viranomaisten toimesta
lapsi on löydetty Libyan maaperältä eikä tämän vanhemmista ole tietoa
Kansalaisuuden saaminen hakemuksella

Hakemuksen perusteella Libyan kansalaisuus voidaan myöntää sellaiselle henkilölle, joka täyttää seuraavat ehdot:
tuntee maan tapoja ja kulttuuria
on todettu hyvämaineiseksi eikä ole tuomittu rikoksesta
on fyysisesti ja psyykkisesti terve
pystyy elättämään itsensä
on saapunut maahan laillisesti ollessaan väh. 15-vuotias
on asunut maassa vähintään 10 vuotta
Libyalaisen miehen kanssa naimisissa oleva ulkomaalainen nainen voi hakea kansalaisuutta jahka avioliitto on kestänyt väh. 2 vuotta.
Kaksoiskansalaisuus ja kansalaisuuden menettäminen

Libya ei tunnusta kaksoiskansalaisuutta ja kohtelee mahdollisia muiden maiden kansalaisuuksia omaavia henkilöitä vain Libyan kansalaisina.
Syntyperäiset Libyan kansalaiset eivät voi luopua kansalaisuudestaan oma-aloitteisesti. Mikäli nämä sen sijaan ottavat vastaan jonkin toisen maan kansalaisuuden ilman Libyan viranomaisten lupaa, nämä menettävät Libyan kansalaisuutensa. Näin käy myös alaikäisille Libyan kansalaisille, mikäli näiden vanhemmat ottavat vastaan jonkun toisen maan kansalaisuuden.
Luotsaus

Luotsaus on merenkulussa termi, joka tarkoittaa tietylle väylälle henkilön, jolla on paikallistuntemusta, eli luotsin antamaa navigointiapua. Kyseinen henkilö on saanut merenkulun yleiskoulutuksen lisäksi oman erikoiskoulutuksensa. Valtiot yleensä huolehtivat luotsauksen järjestämisestä aluevesillään. Suomessa alusten luotsauksesta on määritelty lailla ja asetuksella. Tietyin edellytyksin ulkomaalainen alus voi saada luotsausvapautuksen tietylle väylälle tai sen osalle. Lisäksi on niin sanottu Itämeren luotsaus, jonka Itämeren reunavaltiot järjestävät koko Itämeren alueella, mutta se on käymässä harvinaiseksi kehittyneen navigointitekniikan myötä.
Suomessa luotsauksen hoitaa valtakunnallisesti valtionyhtiö Finnpilot Pilotage Oy.
Aiheesta muualla

finnpilot.fi
Links (täsmennyssivu)

Links voi tarkoittaa jotain seuraavista:
Links, internetselain
Links (pelisarja), golf-pelien sarja
Links 2-3-4, Rammsteinin single-julkaisu
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Links”, voi hakea sivunnimihaulla, laajalla sivunnimihaulla tai tekstihaulla.
Liinalampi (Hirvensalmi, Komppa)

| Liinalampi |
| --- | --- |
Valtiot:  Suomi
Maakunnat:  Etelä-Savo
Kunnat:  Hirvensalmi
Koordinaatit:  61°46′27″N, 26°31′46″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Puulaan 
Järvinumero:  14.923.1.006
Mittaustietoja
Pinnankorkeus:  116,1 m  
Pituus:  230 m  
Leveys:  90 m  
Rantaviiva:  0,573 km  
Pinta-ala:  1,492 ha  
Saaria:  ei saaria 
 fiLiinalampi 
Liinalampi  on Etelä-Savossa Hirvensalmella  Kompan lähellä sijaitseva lampi.
Maantietoa

Lampi on 230 metriä pitkä, 90 metriä leveä, ja sen pinta-ala on 1,5 hehtaaria. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 116,1 metriä mpy.
Luis Javier García Sanz

| 0 | 1 | 2 |
| --- | --- | --- |

Henkilötiedot
Koko nimi: Luis Javier García Sanz
Syntymäaika: 24. kesäkuuta 1978 (ikä 46)
Syntymäpaikka: Badalona, Barcelona, Espanja
Pelipaikka: hyökkääjä
Pituus: 173 senttimetriä
Seurat
| Vuodet | Seura | O (M) |
| 1997–1999 1999–2002 1999–2000 2000–2001 2002–2003 2003–2004 2004–2007 2007–2009 2009–2010 2010-2011 | Barcelona B Real Valladolid → Toledo (laina) → Tenerife (laina) Atlético Madrid Barcelona Liverpool Atlético Madrid Racing Santander Panathinaikos FC | 72 (25) 31 (7) 17 (4) 40 (16) 30 (9) 25 (4) 77 (18) 49 (2) 15 (0) |
Maajoukkue
| 2005–2006 | Espanja | 18 (4) |
 Seurajoukkueuran tilastot kattavat vain kansalliset sarjat, päivitetty 19. elokuuta 2010.
Luis Javier García Sanz (s. 24. kesäkuuta 1978 Badalona, Espanja) on espanjalainen jalkapalloilija, joka edustaa Australian pääsarjassa pelaavaa Central Coast Marinersia. Hän on monipuolinen hyökkäyspään pelaaja, sillä hän voi pelata molemmilla laidoilla hyökkääjänä ja keskikentällä.
García on Barcelonan kasvatti ja on edustanut Espanjassa myös Real Valladolidia, Toledoa, Tenerifeä, Atlético Madridia ja Racingia. Nousuun hänen uransa lähti englantilaisessa Liverpoolissa, jonne hän siirtyi Barcelonasta 9 miljoonalla eurolla elokuussa 2004. García oli yksi Liverpoolin monista espanjalaispelaajista ja oli pelannut Liverpool-valmentaja Rafael Benítezin alaisuudessa myös Tenerifen paidassa. García palasi Espanjaan kesällä 2007 liityttyään Atlético Madridin joukkueeseen toisen kerran urallaan.
Ennen Panathinaikosiin siirytmistään García edusti Racing Santanderia.
Espanjan maajoukkueessa García debytoi harjoitusottelussa Kiinaa vastaan 26. maaliskuuta 2005. Hän kuului maajoukkueen kokoonpanoon vuoden 2006 MM-kilpailuissa. Hän on pelannut Espanjan maajoukkueessa 18 ottelua tehden niissä neljä maalia.
Garcían perheeseen kuuluvat vaimo Raquel ja poika Joel.
Saavutukset

Mestarien liiga: 2005
UEFA Super Cup: 2005
FA Cup: 2006
FA Community Shield: 2006
Aiheesta muualla

Luis García Football Database -sivustolla (englanniksi)
Luis Garcían tilastot Espanjan maajoukkueessa (espanjaksi)
Luis Garcían tilastot Primera Divisiónissa (englanniksi)
Espanjan joukkue – Jalkapallon MM-kilpailut 2006
1 Casillas |
2 Salgado |
3 Pernía |
4 Marchena |
5 Puyol |
6 Albelda |
7 Raúl |
8 Xavi |
9 Torres |
10 Reyes |
11 García |
12 López |
13 Iniesta |
14 Alonso |
15 Ramos |
16 Senna |
17 Joaquín |
18 Fàbregas |
19 Cañizares |
20 Juanito |
21 Villa |
22 Pablo |
23 Reina |
Valmentaja Aragonés
Luis Javier Suárez

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Luis Javier Suárez Charris
Syntymäaika: 2. joulukuuta 1997 (ikä 26)
Syntymäpaikka: Santa Marta, Kolumbia
Pelipaikka: hyökkääjä
Pituus: 185 senttimetriä
Seura
Seura: Almería
Pelinumero: 9
Junioriseurat
: Leones
Seurat
| Vuodet | Seura | O | (M) |
| 2015–2017 | Leones | 8 | (0) |
| 2016–2017 | → Granada B (laina) | 35 | (5) |
| 2017–2020 | Watford | 0 | (0) |
| 2017–2018 | → Valladolid B (laina) | 34 | (11) |
| 2018–2019 | → Gimnàstic (laina) | 36 | (7) |
| 2019–2020 | → Zaragoza (laina) | 38 | (19) |
| 2020–2022 | Granada | 64 | (13) |
| 2022–2023 | Marseille | 7 | (3) |
| 2023 | → Almería (laina) | 20 | (4) |
| 2023– | Almería | 10 | (4) |
Maajoukkue
| 2020– | Kolumbia | 4 | (0) |
 Seurajoukkueuran tilastot kattavat vain kansalliset sarjat, päivitetty 16. maaliskuuta 2024.  Maajoukkueuran tilastot päivitetty 21. heinäkuuta 2022.
Luis Javier Suárez Charris (s. 2. joulukuuta 1997 Santa Marta, Kolumbia) on kolumbialainen jalkapalloilija. Hän edustaa espanjalaista Almeríaa ja on pelipaikaltaan hyökkääjä.
Seurajoukkueura

Suárez on syntynyt Santa Martan kaupungissa Kolumbiassa. 5. lokakuuta 2015 hän teki ensiesiitymisensä aikuisten tasolla Leonesissa. 1. maaliskuuta 2016 Suárez siirtyi lainasopimuksella Granadaan, joka ulottui kauden 2016–2017 loppuun ja se sisälsi osto-optio. Hän pelasi koko lainakauden ajan seuran reservijoukkueessa.
17. heinäkuuta 2017 Suárezin omistusoikeuksien siirryttyä englantilaisseura Watfordille, hänet laitettiin kaudeksi 2017–2018 Valladolidin reservijoukkueeseen. Seuraavana kesänä Suárez siirtyi yhden kauden kestävällä lainasopimuksella Gimnàstic de Tarragonaan, joka pelasi Espanjan toiseksi korkeimmalla sarjatasolla Segunda Divisiónissa.
Suárez teki pelasi ensimmäisen ottelunsa ammattilaisena 20. elokuuta 2018 kotiottelussa Tenerifea vastaan. Ensimmäisen maalinsa hän teki 7. lokakuuta 2018 ottelussa Cádizia vastaan.
21. kesäkuuta 2019 Suárez siirtyi Real Zaragozaan lainasopimuksella. Hän teki kauden aikana 19 maalia ja oli joukkueensa paras maalintekijä.
2. lokakuuta 2020 Suárez palasi takaisin Granadaan viisivuotisella sopimuksella. Hänestä maksettiin arvioilta noin 15 miljoonan euron siirtokorvaus.
Aiheesta muualla

Luis Suárezin tilastot BDFutbol-sivustolla (englanniksi)
Luis Suárezin tilastot Soccerway-sivustolla (englanniksi)
Luotosenjärvi (Luumäki)

| Luotosenjärvi |
| --- | --- |
Valtiot:  Suomi 
Paikkakunta:  Luumäki
Koordinaatit:  60°50′40″N, 27°35′05″E
Järvinumero:  10.003.1.008
Mittaustietoja
Pinnankorkeus:  66,6 m 
Rantaviiva:  9,66 km 
Pinta-ala:  1,02 km² 
Suurin syvyys:  4 m 
 fiLuotosenjärvi 
Luotosenjärvi (myös Luotoinjärvi) on osittain ruovikoitunut matala järvi Luumäen eteläosassa Etelä-Karjalan maakunnassa. Sen pinta-ala on yksi neliökilometri. Etäisyys Lappeenrannasta on 39 kilometriä lounaaseen. Järven luoteisella rannalla sijaitsee Luotolan kylä.